**Press release**

# DACHSER zavádza alternatívnu trasu pre železničnú prepravu

**Aby mohla spoločnosť DACHSER aj naďalej ponúkať železničné spojenie medzi Čínou a Európou, rozširuje portfólio služieb DACHSER Rail Services. Poskytovateľ logistických služieb organizuje od júla dvakrát týždenne vlakové spojenie na trase Xi'an-Budapešť v takzvanom strednom koridore.**

Spoločnosť DACHSER prerušila železničnú prepravu, ktorú ponúkala na dvoch vlakových trasách kvôli vojne na Ukrajine, pretože spojenie cez Rusko alebo Bielorusko je aktuálne nemožné. Aby však umožnila svojim zákazníkom aj naďalej využívať kapacity na železničnej trase cez Strednú Áziu, začala ponúkať železničné spojenie v takzvanom strednom koridore. Vlaky začínajúce v Číne prechádzajú najprv Kazachstanom a Azerbajdžanom, potom sa loďou cez Kaspické a Čierne more dostanú do Rumunska a odtiaľ nakoniec dorazia do Budapešti. Z Budapešti sa kontajnery prepravujú vlakom do ďalších vnútrozemských terminálov, ako je Viedeň, Mníchov alebo Ludwigshafen. Z východiskového terminálu v Číne do cieľového terminálu trvá cesta vlakom 45 až 55 dní.

**Spoľahlivá alternatíva**

"Touto trasou môžeme nahradiť železničné spojenie pozdĺž Novej hodvábnej cesty vedúcej cez Rusko a Bielorusko a naďalej ponúkať našim zákazníkom spoľahlivé multimodálne služby šetrné k životnému prostrediu," hovorí Vedat Serbet, manažér železničných služieb pre región EMEA v spoločnosti DACHSER. Najmä v dnešnej náročnej dobe, keď sa spoločnosti stále stretávajú s nedostatkom kapacít, ježelezničná preprava ďalšou alternatívou k námornej a leteckej preprave.

Z čínskeho Xi'anu jazdia vlaky do Európy dvakrát týždenne. Kontajnery sú nepretržite monitorované pomocou GPS a dostanú sa do všetkých vnútrozemských terminálov v Európe.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk